CELEX: 62017TN0521
Language: el
Date: 2017-08-06 00:00:00
Title: Υπόθεση T-521/17: Προσφυγή-αγωγή της 6ης Αυγούστου 2017 — Hernández Díaz κατά Ενιαίου Συμβουλίου Εξυγίανσης (SRB)

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/46
            
         Προσφυγή-αγωγή της 6ης Αυγούστου 2017 — Hernández Díaz κατά Ενιαίου Συμβουλίου Εξυγίανσης (SRB)
   (Υπόθεση T-521/17)
   (2017/C 382/57)
   Γλώσσα διαδικασίας: η ισπανική
   
      Διάδικοι
   
   
      Προσφεύγων-ενάγων: Alberto Hernández Díaz (San Martin del Rey Aurelio, Ισπανία) (εκπρόσωπος: L. Hernández Cabeza, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει την απόφαση περί εξυγίανσης της Banco Popular λόγω σοβαρών και μη θεραπεύσιμων παρατυπιών που συνεπάγονται την ακυρότητα της αποφάσεως, καθόσον βασίζεται σε έκθεση της Deloitte η οποία δεν ήταν ανεξάρτητη, καθόσον οι μέτοχοι υπέστησαν ζημίες πολύ μεγαλύτερες απ’ ό,τι αν είχε κηρυχθεί πτώχευση· να κρίνει ανεφάρμοστο το εργαλείο εσωτερικής ανακεφαλαιοποίησης.
            
         
               —
            
            
               να ακυρώσει την πώληση της Banco Popular στην αγοράστρια τράπεζα στην τιμή του ενός ευρώ λόγω αδιαφάνειας της διαδικασίας πωλήσεως που συνεπάγεται κατάφωρη παραβίαση τόσο της αρχής της διαφάνειας όσο και της αρχής του ελεύθερου ανταγωνισμού.
            
         
               —
            
            
               να υποχρεώσει το SRB να αποζημιώσει τους μετόχους για την απαλλοτρίωση των μετοχών τους, προς το παρόν δε δεν μπορεί να καθοριστεί το ύψος αποτιμήσεως το οποίο ζητείται δεδομένης της αδιαφάνειας της διαδικασίας εξυγίανσης.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.